Gedig: VertelArgieffoto (Foto: Pavlofox, Pixabay) Heilna du Plooy (Geb. 1947) Kon ek net een maal ŉ verhaal vertel wat soos ŉ laatnagkool sal gloei van deernis vir die wêreld – dan sou ek gelukkig wees. En as die gloed waarmee die kool tot diep in die geheimste plekke brand die koue mense kon verwarm – dan sou ek gelukkig wees. Maar as dit kon gebeur voordat die kool se rooi en swart in fyn wit as tot niks verwaai – dan sou ek inderdaad gelukkig wees.